Só lyk Elon Musk se planne vir MarsElon Musk (Space X) Dit is die Suid-Afrikaans-gebore baas van Space X, Elon Musk, se ideaal om teen 2024 mense na Mars te stuur, maar dit is nie sy einddoel nie. Hy wil uiteindelik ook ’n selfonderhoudende stad op die Rooi Planeet vestig. Musk het onlangs sy planne geskets om bemande reise na Mars moontlik te maak. Die planne hang grootliks af daarvan of sy reuse vuurpyl, die Falcon Heavy, suksesvol gedurende die noordelike herfs gelanseer kan word. Die Falcon Heavy kan dubbeld die vrag van sy naaste teenstander teen slegs ’n derde van die koste dra. Teen 2018 wil Musk ’n Falcon Heavy wat ’n Dragon-ruimtetuig met instrumente dra, na Mars stuur. Teen 2020 wil hy twee Falcon Heavy’s, toegerus met die Dragon-ruimtetuig, na Mars te lanseer. Dit sal ook nog net vrag, soos eksperimente dra. Musk verduidelik hy wil ’n veilige en betroubare vragroete na Mars skep. Hy gee toe dat die aanvanklike bemande sendings na Mars baie gevaarlik sal wees, en dat dit waarskynlik is dat mense sal sterf. Uiteindelik sal reise na Mars egter veilig en baie gerieflik wees. Lees meer: Washington Post, CS Monitor